**Základná umelecká škola, Námestie M. Pajdušáka 2, Smižany**

**Zápisnica zo zasadnutia združenia rodičov školy(ďalej len ZRŠ)**

 **pri ZUŠ zo dňa 28.09.2022**

**Program**:

1. Privítanie a príhovor predsedníčky výboru združenia rodičov školy pri ZUŠ v Smižanoch
2. Informácie o organizačnom zabezpečení výchovno-vzdelávacieho procesu v školskom roku 2022/2023 (počty žiakov, rozvrh hodín, ponuka odborov, a pod.)
3. Správa o výchovno - vzdelávacej činnosti za rok 2021/2022
4. Plán činností a prehľad plánovaných mimoškolských aktivít a podujatí v šk.roku 2022/2023 (Plán záverečných skúšok ISCED I., Absolventi školy – záverečné skúšky, absolventské podujatia)
5. Informácie o hospodárení príspevkov rodičov  v šk. r. 2021/2022 a návrh výšky príspevku na šk. rok 2022 -2023
6. Školné - VŠEOBECNE ZÁVÄZNÉ NARIADENIE OBCE SMIŽANY č. 3/2022 o určení výšky príspevkov v školách a školských zariadeniach
7. Hygienické a epidemiologické opatrenia v škole v súvislosti s Covid 19 v šk.roku 2022/2023
8. Diskusia

**K bodu 1**

 Bc. Dominika Grečková ako predsedníčka výboru ZRPŠ privítala všetkých prítomných na prvom zasadnutí rodičov školy v školskom roku 2022-2023 a oboznámila ich s programom.

**K bodu 2**

**PRÍHOVOR RIADITEĽKY ZUŠ**

1.9.2022 uplynulo 19 rokov založenia školy.

 Vedenie školy úprimne ďakuje všetkým žiakom, rodičom, zákonným zástupcom a v neposlednom rade všetkým učiteľom i nepedagogickým pracovníkom ZUŠ za vynaložené úsilie pre dosiahnutie čo najlepších výchovno - vzdelávacích výsledkov ako i bezpečnosť zdravia našich žiakov počas dištančného vzdelávania. Nebolo to jednoduché, ale vzájomnou pomocou a porozumením sme to zvládli. Všetci sme si overili svoje možnosti a limity. Práve v tejto ťažkej dobe sme si naplno uvedomili dôležitú funkciu umeleckého vzdelávania talentovaných jedincov, ktorá je mimoriadne závažná a nezastupiteľná. Je žiaduce plne si uvedomiť, že emocionálne zdravie je rovnako dôležité ako fyzické zdravie. Umelecká tvorba je jedným z najznámejších produktov našej krajiny a väčšina našich svetovo uznávaných umelcov a ďalších kvalitných profesionálov získala základy svojho umeleckého vzdelania práve v základných umeleckých školách. Ich štruktúra, široká sieť a previazanosť v systéme umeleckého vzdelávania nemá dnes v európskom ani svetovom meradle obdobu. Preto buďme vďační za možnosti, ktoré dnes máme. Naša škola ponúka to najlepšie, čo môže pre deti a mládež v našom regióne poskytnúť.

V  minulom školskom roku sme sa snažili systematicky plniť plán práce školy, ktorý bol schválený pedagogickou radou na začiatku v septembri 2021.

* Snažili sme sa ho všetci zvládnuť čo najlepšie, ako sme vedeli. Aj napriek tomu že sme boli v prvom polroku ešte zatvorení a učili hlavne skupinové vyučovanie dištančne. Za to patrí veľká vďaka našim žiakom, pedagógom, ale hlavne rodičom, že sme našli spoločnú cestu v objavovaní netradičných foriem dištančného umeleckého vzdelávania. Z týchto dôvodov sa nám žiaľ, nepodarilo uskutočniť plánované vianočné podujatia, ale za to už absolventské koncerty, či iné kultúrne podujatia sme uskutočnili. **Najväčší úspech** mal **Záhradný koncert** v našom novovzniknutom areáli. No im napriek sťaženým podmienkam sme obhájili vysokú úroveň výchovno – vzdelávacieho procesu poprednými umiestneniami žiakov na niektorých celoslovenských aj medzinárodných súťažiach, ktoré sa konali prevažne v online priestore. Za najväčší úspech však považujeme uskutočnenie online celoslovenských súťaží našou školou. **A to Smižianska gitara a Ornament očami** **Spišiakov**. Udržanie si vysoko kvalitného pedagogického zboru vo verejnej ZUŠ si žiada skvalitňovanie pracovného prostredia a mzdového ohodnotenia. Uskutočnili sme verejné obstarávanie na dodanie klimatizačných jednotiek do 4 učební v novej časti budovy, avšak nenašli sa finančné zdroje. V septembri 2022 sme si dali naceniť okenné fólie, no firma je momentálne veľmi zaneprázdnená. Do tanečnej učebne pribudlo kvalitné ozvučenie a položili sme tanečnú podlahu baletizol. Veľmi rada by som na tomto mieste chcela poďakovať všetkým, ktorí podporujú ZUŠ, hlavne zriaďovateľovi školy. Veľmi si vážime ich podporu a veríme, že nám budú venovať svoju priazeň aj naďalej. Chcela by som tiež poďakovať všetkým absolventom školy, ktorí sa o úspechy školy zaslúžili a niektorí šíria dobré umelecké meno aj v zahraničí. V škole sme chceli v minulom školskom roku založiť **nový spevácky zbor**, no nepodarilo sa nám to tak vyzývame opäť žiakov aj rodičov ak by mali záujem o zborový spev, štartuje svoju činnosť 1.10.2022, ak má z Vás niekto záujem alebo vaše deti, aj staršie, všetci ste vítaní. Viesť ho bude pani učiteľka Mgr. Blanka Richnavská. Treba ju kontaktovať.

*V novom školskom roku sme začali s počtom žiakov 592 (HO- 268, VO-173, TO-102, LDO-49) a 29 pedagogickým zamestnancov (18 interných a 11 s kratším pracovným časom) a 5 nepedagogickými zamestnancami, 2 noví pedagógovia:  z materskej dovolenky sa na dva dni vrátila Mgr. Bohuslava Kukurová do VO, bicie nástroje vyučuje Alex Štencl, pretože nám odišiel pán učiteľ Roman Jež. Dňa 26.9.2022 sme sa celá škola zúčastnili poslednej rozlúčky s vynikajúcim pedagógom a korepetítorom pánom učiteľom Františkom Maliňákom. Preto ďakujeme za pochopenie a ústretovosť rodičov, že akceptovali riaditeľské voľno v ten deň.*

## Riaditeľka školy oboznámila prítomných s organizáciou školského roka, s plánom práce, s plánom súťaží a podujatí organizovaných školou, študijnými odbormi a počtami žiakov v jednotlivých odboroch, priestorovými a materiálnymi podmienkami ZUŠ v školskom roku 2021/2022. Školské prázdniny sú na [www.zus.smizany.edupage.org.sk](http://www.zus.smizany.edupage.org.sk)

**Počty žiakov v jednotlivých odboroch ZUŠ k 15. 9.2022**

## Hudobný odbor: hudobná náuka - PHV - 21 žiakov HO 268 žiakov

 gitara - 42 žiakov

 klavír - 81 žiakov

 akordeón - 17 žiakov

 keyboard - 5 žiaci

 husle - 35 žiakov

 viola - 1 žiak

 zobcová flauta - 21 žiakov

 priečna flauta - 7 žiakov

 saxofón - 1 žiak

 klarinet - 2 žiaci

 cimbal - 6 žiaci

 spev - 22 žiakov

 bicie nástroje - 3 žiaci

 kontrabas - 4 žiaci

**Tanečný odbor** : - 102 žiakov **TO** **102 žiakov**

**Výtvarný odbor**: - 173 žiakov **VO**  **173 žiakov**

**LDO**: - 49 žiakov **LDO** **49 žiakov**

**––––––––––––––––––––––––––––––––––––––––––––––––––––––––––––––––––––––––**

**Spolu:** **592 žiakov**

**POČTY TRIED V ZUŠ**

HO: 431 vyučovacích hodín : 24 hodín = 17,96

VO+TO+LDO: 324 žiakov : 24 žiakov = 13,5

SPOLU: 31,46 tried

**ZUŠ Smižany: HO-268, VO-173, TO- 102, LDO -49**

SPOLU**: 592**

**Elokované pracovisko Nám. M.Pajdušáka 2 Smižany: HO-222, VO -111, TO-102, LDO- 49**

SPOLU**: 484**

**Elokované pracovisko ZŠ s MŠ Harichovce: VO-27,**

SPOLU**: 27**

**Elokované pracovisko ZŠ sv. Cyrila a Metoda v Sp.N. Vsi: HO-46, VO- 35**

SPOLU**: 81**

**Štúdium dospelých: HO- 1,** SPOLU: **1**

**ZUŠ Smižany tvorí 484 žiakov t.j. 82% z celkového počtu žiakov**

**Elokované pracoviská tvorí 108 žiakov t.j. 18% z celkového počtu žiakov**

**Priestorové a materiálne podmienky ZUŠ 2022/2023**

ZUŠ sídli vo svojej budove (zmluvne uzavretý dlhodobý prenájom), ktorej majiteľom je obec Smižany. Kvôli nepostačujúcemu priestorovému vybaveniu si škola prenajíma ďalšie učebne v iných budovách obce Smižany (budova obecného úradu v Smižanoch, kultúrny dom v Smižanoch) a v obci Harichovce, v meste Spišská Nová Ves na zabezpečenie výchovno-vzdelávacieho procesu. Škola má zriadené tieto elokované pracoviská: Využívame 25 miestností.

|  |  |  |  |
| --- | --- | --- | --- |
| **iesta poskytovania vzdelania** | **Adresa**  | **Odbory** | **Počty žiakov** |
| **Hlavná budova ZUŠ** | Námestie M. Pajdušáka 2, Smižany, 053 11 | Hudobný, tanečný, výtvarný, literárno dramatický | 484HO (222), TO (102), VO (111)LDO (49) |
| **Elokované pacoviská** | Základná škola sv. Cyrila a Metoda, Markušovská 8, Spišská Nová Ves, 052 01 | Hudobný, výtvarný | 81HO (46)VO (35) |
| Základná škola s materskou školou, Levočská 53, Harichovce, 053 01 | Výtvarný  | VO (27) |

**K bodu 3**

Riaditeľka školy oboznámila rodičov so **správou výchovno-vzdelávacieho procesu za školský** **rok 2020/2021,** ktorá bude sprístupnená v mesiaci december na internetovej stránke školy. Zhodnotila pedagogický proces, koncertnú a mimo školskú činnosť, výsledky hodnotenia a klasifikácie žiakov, úspešnosť v súťažiach, údaje o výsledkoch kontrolnej činnosti, údaje o materiálnom zabezpečení, údaje o finančnom zabezpečení výchovno-vzdelávacej činnosti školy, ale aj o dištančnom vzdelávaní počas októbra až decembra 2021. Školský rok 2021/2022 sa radí opäť k tým úspešným a naplneným radom vynikajúcich výsledkov v celoslovenských súťažiach, aktivít, ktoré boli veľmi dobre hodnotené, nielen rodičmi žiakov, ale aj odbornou verejnosťou. Pani riaditeľka poďakovala všetkým, ktorí podporujú ZUŠ. Veľmi si ich vážime a veríme, že nám budú škole venovať svoju priazeň aj naďalej. Poďakovala všetkým zamestnancom a žiakom školy, ktorí sa o úspechy školy zaslúžili.

**K bodu 4**

Riaditeľka školy oboznámila rodičov o počtoch žiakov končiacich jednotlivé stupne vzdelávania v ZUŠ. V školskom roku 2021/2022 **58** žiakov **ISCED I**, 4.ročníkov všetkých odborov ukončí prvú časť prvého stupňa základného štúdia - primárne umelecké vzdelanie (HO-34, VO-20, TO-3, LDO-1). Tí všetci ukončia štúdium záverečným skúškami v mesiaci máj. (22.5.2023 -VO,TO, 26.5.2023-HO, LDO) v KD Smižany.

Rodičia boli oboznámení s priebehom **záverečných skúšok ISCED I**, ako aj s priebehom postupových a prijímacích skúšok v škole, ktoré sa uskutočnia v mesiaci máj. (22.5-26.5.2023) V školskom roku 2022/2023 bude končiť **41 absolventov.**

**ISCED II.B**, 4.ročníka 2. časti I.stupňa alebo 5.ročníka 2.časti základného štúdia a ŠPD (z toho HO-21,VO-11, LDO-4, TO -5), 4.ročník II.stupňa **1 žiak** (HO-1), ŠPD **1**žiak HO. Spolu **42 absolventov**. **SPOLU 42** **ABSOLVENTOV ISCED II.B a II.stupňa a ŠD**.

Tí všetci ukončia štúdium záverečným skúškami v mesiaci máj a budú slávnostne vyradení zo štúdia v máji **26.5.2023** po absolventskom koncerte a vernisáži prác výtvarného odboru. Tento rok sa uskutoční slávnostný koncert s vyraďovaním absolventov dňa **26.5.2022** v KD Smižany.

Jednou z najaktívnejších spoluprác patrí jednoznačne spolupráca **rodina a škola**. Mnoho zákonných zástupcov žiakov nezištne pomáha škole hlavne pri doprave na kultúrne podujatia, či súťaže, zabezpečovaním rôzneho materiálu pre jednotlivé odbory. Srdečné poďakovanie patrí tento rok manželom Fábryovcom, Jartysovcom, Bondirovcom za pomoc pri organizácii spoločnosti **Herba drug so Smižian** manželom Milým, spoločnosti Tesco, obci Smižany za poskytnutie cien pre žiakov na súťaže organizované školou, **Jozefovi Valkoššákovi** a jeho spoločnosti JV Muzika SNV za materiálny dar - hlavná cena do gitarovej súťaže a mnoho ďalším rodičom.

PLÁN SKÚŠOK, KONCERTOV, VÝSTAV, SÚŤAŽÍ V ŠKOLSKOM ROKU 2022/2023

**Október**

20.10.2022 – Workshop pre žiakov a pedagógov „Tradícia v hline ukrytá“

**December**

5.-9.12.2022 - Triedne koncerty HO

12.-16.12.2022 - Vianočná rozprávka

**Január**

16.1.2023 - Postupové a opravné skúšky

25.1.2023 - Novoročný koncert

**Marec**

3.3.2023 - Výstava ART GALLERY

**Apríl**

3.4.2023 - MY WAY - spomienkový koncert pri príležitosti nedožitých 70. narodenín Františka Maliňáka

28.4.2023 - Slovenský ornament očami Spišiakov (vyhodnotenie a vernisáž)

**Máj**

10.5.2023 - Smižianska gitara

18.-19.5.2023 - Prijímacie skúšky a motivačné koncerty pre MŠ

22.-26.5.2023 - Absolventské skúšky ISCED 1B, 2B, II. stupňa a ŠPD

**Jún**

5.-9.6.2023 - Absolventské podujatia

19.-23.6.2023 - Triedne koncerty HO

26.6.2023 - Záhradný koncert

**K bodu 5**

 **Údaje o finančných prostriedkoch získaných od rodičov, zákonných zástupcov, právnických alebo fyzických osôb, ich použitie v členení podľa finančných aktivít:**

Rodičovský príspevok sa platil vo výške **30.- €** ročne na rodinu (schválené celoškolským RZ v 15.10.2022. Rodičovský príspevok boli poverení vyzbierať triedni učitelia, ktorí sumárne odovzdali za svojich žiakov vyzbierané finančné prostriedky spolu s kópiou príjmových dokladov hospodárke rodičovského združenia. RZ podľa plánovaného rozpočtu pre všetky odbory z uvedených finančných prostriedkov boli hradené dopravné, účastnícke poplatky, občerstvenia pre žiakov, ktorí reprezentujú školu na predstaveniach, festivaloch, koncertoch a súťažiach, náklady spojené so súťažami, náklady spojené so zabezpečovaním materiálu pre výrobu kostýmov a rekvizít, náklady na absolventské skúšky, absolventské predstavenia, vernisáž a záverečný absolventský koncert, prispievajú na hygienické a dezinfekčné potreby, kancelársky papier na kopírovanie nôt pre žiakov, servis IK techniky, výmenu tonerov, ladenie hudobných nástrojov a atď.

**Príjmy od zákonných zástupcov: ZRPŠ 11 400,00 Eur**

**Vyúčtovanie ZRPŠ za školský rok 2021/2022**

***Vyzbierané ZRPŠ za školský rok 2021/2022:* 380 žiakov**

380 žiakov \* 30€ = 11 400,00 €

Zostatok z predchádzajúceho roka 166,44 €

**Spolu 380 žiakov =11 566,44 €**

**Zostatok z k 1.9.2022 0,42€**

***Výdavky: 11 566,02* €**

1. Materiálno technické povinné zabezpečenie učební HO (metronómy struny, perkusie, pavúky, ladičky, kalofónie pre husle a kontrabasy, čistiace prostriedky na hudobné nástroje, čistiace handričky pre hud.nástroje, dirigentský pult, strihač na plátky pre dychové nástroje)
2. Výtvarný odbor - materiálové zabezpečenie, dekoračné materiály, výkresy, fólie, temperové farby
3. Zaslanie výtvarných súťažných prác
4. Nákup hliny a výtvarného materiálu pre jarný tábor Výtvarníček
5. Nákup linolea a potrieb, fotokartónov pre výtvarníkov
6. Nákup farieb na tvár pre záhradný koncert
7. Projektor pre VO Optoma DLP UHD 38
8. Tanečný odbor  - materiálové zabezpečenie, zabezpečenie kostýmového vybavenia ,

                                - nákup dresov na súťaž - Rock and roll

* + Stuhy a látky pre DFS Oriešok a Šafolku na súťaž Zahraj že mi zahraj a Na tej luke na želenej
1. Literárno – dramatický odbor -  materiálové zabezpečenie na predstavenia
2. Administratíva (kancelárske potreby, tonery, poštovné -rozhodnutia, projekty)
3. Notový materiál
4. Zaslanie vianočných pozdravov
5. Pedagogická literatúra pre žiakov hudobnej náuky
6. Ladenie pianín
7. Rámovanie tabla a obrazov
8. Estetizácia interiéru školy a koncertnej sály (organizácia koncertov a súťaží v škole)
9. Nákup pre remeselné práce školníčky (hmoždinky, predlžovačka, kľúče, šruby a kovania)
10. Nákup kancelárskeho papiera, vstupeniek, príjmového dokladu, euroobalov, obálky
11. Hygienické a čistiace potreby, antibakteriálne potreby
12. Administratíva ASC Agenda pre školy softvér webová stránka
13. Uhradenie účastníckeho poplatku školenia administratívnych zamestnankýň
14. Benzín do kosačky
15. Stan na ozvučovanie kultúrnych programov v exteriéri
16. Sieťky proti hmyzu do administratívnych miestností
17. Úsporné náhradné žiarovky do tried
18. Účasť žiakov, pedagógov na súťažiach a seminároch -cestovné + účastnícky poplatok:
* Medzinárodná súťaž v rokenrole Českej republike, Praha Súťaž RnR - Praha Vlaštovka - tanečný odbor
* Celoslovenská súťaž v rokenrole Show cup 2021, Košice
* Slovenský pohár v akrobatickom Rock and rolle Dunajská Streda,
* Rokenrol sústredenie Detva
* Súťaž HO - BSZUŠ Bardejov (HO dychové nástroje)
* Účastnícke poplatky a doprava na spevácku súťaž Duchovný a umelecký odkaz Banskoštiavnickej Kalvárie (HO spev)
* Súťaž - Detvianska zlatá struna (HO husle)
* Seminár pre pedagógov výtvarnej výchovy Výtvarné alternatívy – výtvarný odbor
* Festival komornej hudby Čadca (HO gitara a flauty)
* Prešovské dni klasickej gitary – (HO gitara)

Predsedníčka výboru ZRPŠ oboznámila rodičov s novým návrhom jednorazového **príspevku rodičov** na školský rok 2021/2022. Navrhlo sa, aby sa tento príspevok ostal vo výške **30 EUR** na rodinu. Všetci prítomní s návrhom súhlasili. Rodičia boli vyzvaní, aby tento príspevok bol uhradený do **15.10.2022** prostredníctvom triednych učiteľov.

**K bodu 6**

V tomto školskom roku sa **menia** platby školného.

<https://www.smizany.sk/download_file_f.php?id=1722016>

**Mesačný príspevok na čiastočnú úhradu nákladov spojených so štúdiom v základnej umeleckej škole v Smižanoch na školský rok 2021/2022**

Obecné zastupiteľstvo v Smižanoch v súlade so zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov, so zákonom č. 596 / 2003 Z. z. o štátnej správe v školstve a školskej samospráve a o zmene a doplnení niektorých zákonov, so zákonom 597/2003 Z. z. o financovaní základných škôl, stredných škôl a školských zariadení a v znení neskorších predpisov a o zmene a doplnení niektorých zákonov, s §4 zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR v znení neskorších predpisov a na základe § 6 zákona č. 369/1990 Zb. o obecnom zriadení v znení neskorších predpisov vydalo pre územie obce Smižany VŠEOBECNE ZÁVÄZNÉ NARIADENIE OBCE SMIŽANY č. 3/2022 o určení výšky príspevkov v školách a školských zariadeniach. Toto všeobecne záväzné nariadenie bolo schválené uznesením Obecného zastupiteľstva v Smižanoch zo dňa 21.7.2022, účinnosť nadobúda dňa 1.9.2022.

**Článok 4**

**Výška a podmienky platenia príspevku v základnej umeleckej škole**

1. Mesačný príspevok na čiastočnú úhradu výdavkov na štúdium v základnej umeleckej škole: a) od 5 do dovŕšenia 25 rokov pre žiakov, ktorí odovzdali súhlas na započítanie do zberu údajov (čestné prehlásenie)

* prípravné a základné štúdium individuálne vyučovanie 13,- €
* prípravné a základné štúdium skupinové vyučovanie 11,- €
* rozširujúce štúdium individuálne vyučovanie 15,- €
* rozširujúce štúdium skupinové vyučovanie 13,- €

b) od 5 do dovŕšenia 25 rokov pre žiakov, ktorí odovzdali súhlas na započítanie do zberu údajov (čestné prehlásenie) a navštevujú viac ako jeden skupinový odbor alebo dva hudobné nástroje

* prípravné a základné štúdium individuálne vyučovanie 13,- €
* prípravné a základné štúdium skupinové vyučovanie 11,- €
* rozširujúce štúdium individuálne vyučovanie 15,- €
* rozširujúce štúdium skupinové vyučovanie 13,- €

c) od 5 do dovŕšenia 25 rokov pre žiakov, ktorí odovzdali súhlas na započítanie do zberu údajov (čestné prehlásenie) základnej umeleckej škole **iného** zriaďovateľa

* prípravné a základné štúdium individuálne vyučovanie 79,- €
* prípravné a základné štúdium skupinové vyučovanie 48,- €
* rozširujúce štúdium individuálne vyučovanie 79,- €
* rozširujúce štúdium skupinové vyučovanie 48,- €

d) pracujúci od dovŕšenia 25 rokov pre každý jeden odbor a hudobný nástroj

* základné štúdium individuálne vyučovanie 80,- €
* základné štúdium skupinové vyučovanie 50,- €

Dátum rozhodujúci na určenie veku žiaka je 1. január kalendárneho roka, v ktorom sa zisťujú údaje o počte žiakov školy podľa osobitného predpisu.

2. Zákonný zástupca uhrádza príspevok na čiastočnú úhradu výdavkov na štúdium v základnej umeleckej škole do 10. dňa príslušného kalendárneho mesiaca na bankový účet školy.

3. V súlade s § 49 ods. 5 zákona č. 245/2008 Z.z. o výchove a vzdelávaní a o zmene a doplnení niektorých zákonov sa príspevok na čiastočnú úhradu výdavkov na štúdium v základnej umeleckej škole neuhrádza, ak plnoletý žiak alebo zákonný zástupca neplnoletého žiaka o to písomne požiada a je členom domácnosti, ktorej sa poskytuje pomoc v hmotnej núdzi podľa osobitného predpisu. Odpustenie príspevku sa vzťahuje iba na štúdium jedného umeleckého odboru. Zákonný zástupca alebo plnoletý žiak si uplatní nárok na odpustenie príspevku podaním písomnej žiadosti riaditeľovi príslušnej školy s priloženým potvrdením ÚPSVaR.

4. Príspevok v ZUŠ sa neuhrádza za žiaka, ktorý nedochádzal do ZUŠ počas celého kalendárneho mesiaca z dôvodu choroby alebo rodinných dôvodov preukázateľným spôsobom. VZN č. 3/2022

5. Príspevok v ZUŠ sa neuhrádza za žiaka, ktoré má status osoby, ktorej bolo poskytnuté dočasné útočisko, status žiadateľa o udelenie azylu alebo azylanta v období do vydania potvrdenia príslušným ÚPSVaR, že sa jedná o dieťa žijúce v domácnosti, ktorej sa poskytuje pomoc v hmotnej núdzi. Zákonný zástupca dieťaťa si uplatní oslobodenie od príspevku v ZUŠ predložením potvrdenia o udelení azylu alebo dočasného útočiska. Oslobodenie od príspevku na základe tohto dôvodu sa udelí na dobu max. 1 týždeň od nástupu do ZUŠ.

6. Ak dôjde k prerušeniu vyučovania v škole z dôvodov uvedených v § 150 ods. 8 zákona č. 245/2008 Z. z. o výchove a vzdelávaní a o zmene a doplnení niektorých zákonov (školský zákon) v znení neskorších predpisov a zároveň vyučovanie neprebieha dištančnou formou, príspevok podľa Článku 4 ods. 1 sa neuhrádza za každý celý kalendárny mesiac trvania prerušenia

**K bodu 7**

Pani riaditeľka sa ospravedlnila, za opakované a aktualizované rozhodnutia, škola je však povinná reagovať na aktuálny vývoj situácie a ide nám o zdravie a bezpečnosť detí a žiakov. Vzhľadom na mimoriadnu epidemiologickú situáciu na Slovensku, ktorá ešte stále pretrváva na Slovensku, aj naša škola prijala opatrenia, ktoré musia dodržiavať všetci žiaci, pedagógovia aj zákonní zástupcovia. Všetky opatrenia sú zverejnené na stránke školy, aj na vchodových dverách školy. Ak chceme, aby vyučovanie nebolo zrušené resp. zmenené na dištančné, je potrebné dodržiavať nové bezpečnostné opatrenia zavedené od  1. 09. 2022. Do budovy školy nevstupovať len v nutnom prípade, okrem žiakov.

**Kvôli udržaniu tohto stavu Vás preto zdvorilo žiadame o nasledovné:**

1. vyučovania sa môže zúčastniť iba žiak, ktorý nie je v predbežnej izolácii, karanténe, resp. COVID-19 pozitívny (o takomto opatrení rozhoduje Úrad verejného zdravia v SNV)

2. zodpovednosť za dodržiavanie tohto nariadenia nesie zákonný zástupca, resp. žiak samotný

3. v prípade, že sa žiak ocitol v situácii popísanej v bode 1, je potrebné pred jeho návratom do vyučovacieho procesu predložiť triednemu učiteľovi aktualizované (aktuálny dátum a podpis) vyhlásenie o bezpríznakovosti. Tlačivá sú zverejnené na stránke školy avšak vďaka iZUŠ ho už netreba tlačiť, stačí odkliknúť v iZUŠ.

4. o akejkoľvek zmene bezodkladne informuje svojho triedneho učiteľa, obracajte sa naňho aj so svojimi otázkami, postupujte podľa jeho pokynov.

**Prinášame vám stručný prehľad z manuálu**:

* Zákonný zástupca predkladá pri nástupe do školy aj do ZUŠ [Písomné vyhlásenie o bezpríznakovosti žiaka](https://www.minedu.sk/data/att/20488.docx). Toto vyhlásenie sa predkladá aj po každom prerušení dochádzky do školy v trvaní **5 a viac** po sebe nasledujúcich kalendárnych dní, teda **vrátane víkendov** a sviatkov;
* Zákonný zástupca môže žiaka ospravedlniť na 5 po sebe idúcich vyučovacích dní. Pri absencii viac ako 5 po sebe idúcich vyučovacích dní z dôvodu ochorenia musí predložiť „Potvrdenie o chorobe“ od všeobecného lekára pre deti a dorast, v opačnom prípade pôjde o neospravedlnenú neprítomnosť na vyučovaní z čoho vyplývajú rôzne následky;
* Ranný filter v našej škole - ZUŠ sa nebude vykonávať iba priebežne, hlavne v skupinových odboroch.

[**podmienky vstupu do školy**](https://www.minedu.sk/data/att/20486.docx) sú zverejnené na vstupe do budovy školy a na webovej stránke školy; Na prvej vyučovacej hodine odovzdali svojim triednym učiteľom rodičmi podpísané [Písomné vyhlásenie o bezpríznakovosti 2022-2023.pdf](https://cloud1j.edupage.org/cloud?z%3A%2Bu8mboY%2B52EatJaEaez%2B5cAhj9f1ixm%2FFZe4q0aBDdSH%2FlNVGLyrJ8VGffuyo0fB) zverejnené na webovom sídle školy alebo na [www.minedu.sk](http://www.minedu.sk/), kde sú i ďalšie opatrenia na udržanie bezpečného prostredia v školách v položke Korona info, alebo vypíšu vyhlásenie o bezpríznakovosti v elektronickej forme v  iZUŠ na webovej stránke školy.

[**Písomné vyhlásenie o bezpríznakovosti 2022-2023.pdf**](https://cloud1j.edupage.org/cloud?z%3A%2Bu8mboY%2B52EatJaEaez%2B5cAhj9f1ixm%2FFZe4q0aBDdSH%2FlNVGLyrJ8VGffuyo0fB)

[**Zelená otvoreným školám.pdf**](https://cloud5j.edupage.org/cloud?z%3AL%2FXKe8bU38w6FnCdh833%2FMG0Xgv6g5o2Ij6tLFq85qDGclwvNtHgEgcwFvtPLy8K)

**Izolačná miestnosť**

Izolačnou miestnosťou je trieda č.5

**Oznam pre osoby vstupujúce do objektu školy a školského zariadenia**

Nikto s príznakmi infekcie dýchacích ciest, ktoré by mohli zodpovedať známym príznakom ochorenia COVID-19 (neprimeraná únava, bolesť hlavy a tela, zvýšená telesná teplota, kožná vyrážka, nádcha, bolesť hrdla, strata čuchu a chuti, kašeľ, sťažené dýchanie, známky ochorenia tráviaceho traktu bolesť brucha, vracanie, hnačka), ako aj inej infekčnej choroby nesmie vstúpiť do priestorov školy a školského zariadenia.

V závere predsedníčka prečítala uznesenia a všetkým poďakovala za účasť.

**Uznesenia z rodičovského združenia:**

• č.1/2022 RZ berie na vedomie informácie o organizačnom zabezpečení výchovno-vzdelávacieho procesu v školskom roku 2022/2023

• č.2/2022 RZ berie na vedomie správu o výchovno – vzdelávacej činnosti 2021/2022

• č.3/2022 RZ berie na vedomie informácie o činnosti a plánoch školy na školský rok 2022/2023

• č.4/2022 RZ schvaľuje členský príspevok vo výške 30,00 € na kalendárny rok splatný k 15. 10.2022 u triednych učiteľov

• č.5/2022 RZ berie na vedomie VZN č.3/2022 o určení výšky príspevkov v školách a školských zariadeniach v obci Smižany

• č.6/2022 RZ berie na vedomie súčasné hygienické a epidemiologické opatrenia v škole v súvislosti s Covid 19

Na záver riaditeľka školy Mgr. Marcela Maniaková poďakovala všetkým prítomným za aktívnu účasť a ukončila schôdzu.

Zapísala: Bc. Dominika Grečková - predseda rodičovskej rady dňa: 29.09.2022